CELEX: 62008TN0033
Language: sk
Date: 2008-01-18 00:00:00
Title: Vec T-33/08: Žaloba podaná 18. januára 2008 – Bastos Viegas/ÚHVT – Fabre Médicament (OPDREX)

29.3.2008   
            
            
               SK
            
            
               Úradný vestník Európskej únie
            
            
               C 79/31
            
         Žaloba podaná 18. januára 2008 – Bastos Viegas/ÚHVT – Fabre Médicament (OPDREX)
   (Vec T-33/08)
   (2008/C 79/60)
   Jazyk žaloby: španielčina
   Účastníci konania
   
      Žalobca: Bastos Viegas, AS (Penafiel, Portugalsko) (v zastúpení: G. Marín Raigal a P. López Ronda, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Pierre Fabre Médicament, S.A. (Boulogne, Francúzsko)
   Návrhy žalobcu
   
               —
            
            
               zrušiť rozhodnutie štvrtého odvolacieho senátu ÚHVT zo 14. novembra 2007 (vec R 1238/2006-4) v rozsahu, v akom sa ním zamieta námietka zo strany Pierre Fabre a vyhovuje sa prihláške ochrannej známky Spoločenstva č. 2 429 249 „OPDREX“ (obrazová ochranná známka) a navrhovateľovi sa ukladá, aby nahradil trovy konania, ktoré vznikli v konaniach na obidvoch stupňoch,
            
         
               —
            
            
               zaviazať žalovaného na náhradu jeho vlastných trov konania a na náhradu trov konania, ktoré vznikli žalobcovi, a
            
         
               —
            
            
               zaviazať vedľajšieho účastníka na náhradu jeho vlastných trov konania a na náhradu trov konania, ktoré v tomto konaní vznikli žalobcovi.
            
         Žalobné dôvody a hlavné tvrdenia
   
      Majiteľ ochrannej známky Spoločenstva: žalobca.
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka „OPDREX“ (prihláška č. 2 429 249 pre výrobky v triedach 5 a 10 a služby v triede 35).
   
      Účastník, ktorý sa domáha vyhlásenia neplatnosti: Pierre Fabre, S.A.
   
      Práva z ochrannej známky účastníka, ktorý sa domáha vyhlásenia neplatnosti: slovná národná ochranná známka „OPTREX“ pre výrobky v triede 5 (farmaceutické výrobky).
   
      Rozhodnutie námietkového oddelenia: čiastočné vyhovenie námietke v rozsahu, v akom sa vzťahuje na výrobky v triedach 5 a 10.
   
      Rozhodnutie odvolacieho senátu: zrušenie napadnutého rozhodnutia v rozsahu, v akom sa ním zamieta prihláška ochrannej známky Spoločenstva vo vzťahu k „chirurgickým prístrojom a nástrojom“ triedy 10.
   
      Dôvody žaloby: nesprávne uplatnenie článku 8 ods. 1 nariadenia (ES) č. 40/94 o ochrannej známke spoločenstva.